
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Valsts nodrošinātās juridiskās palīdzības likumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Likumprojekts paredz pilnveidot juridiskās palīdzības nodrošināšanu Satversmes tiesas procesā, ietverot iespēju saņemt juridisko palīdzību jau konstitucionālās sūdzības sagatavošanas stadijā. Kā arī vienlaikus tiek virzīti priekšlikumi, kas ietver personu, kas vēlas slēgt juridiskās palīdzības līgumu (juridiskās palīdzības sniedzēju) izvirzīto kritēriju un nosacījumu pilnveidi, stiprinot nevainojamas reputācijas nozīmi un paaugstinot kvalifikācijas pārbaudes iespējas.
1.2. Mērķis
Mērķa apraksts
Likumprojekta mērķis ir:
1) stiprināt juridiskās palīdzības līgumu slēgšanas nosacījumus, prasības juridiskās palīdzības sniedzējiem;
2) nodrošināt valsts nodrošinātās juridiskās palīdzības finansējumu Satversmes tiesas procesā, paredzot papildu nepieciešamo līdzekļu piešķiršanu;
3) nodrošināt juridisko palīdzību konstitucionālās sūdzības sagatavošanai.
Spēkā stāšanās termiņš
01.04.2026.
Pamatojums
-
1.3. Pašreizējā situācija, problēmas un risinājumi
Pašreizējā situācija
Stiprināt juridiskās palīdzības līgumu slēgšanas nosacījumus, prasības juridiskās palīdzības sniedzējiem.
Likumprojektā ir iestrādāti dažādi papildus priekšlikumi, kuri ietver personu, kas vēlas slēgt juridiskās palīdzības līgumu, juridiskās palīdzības sniedzēju līguma darbības laikā izvirzīto kritēriju un nosacījumu pilnveidi, stiprinot nevainojamas reputācijas nozīmi un paaugstinot kvalifikācijas pārbaudes iespējas.

Nepieciešamība paplašināt juridiskās palīdzības pieejamību Satversmes tiesas procesā.
Kopš 2019. gada 1. janvāra, kad stājās spēkā regulējums par valsts nodrošināto juridisko palīdzību Satversmes tiesas procesā, šī iespēja ir izmantota ļoti ierobežoti – sešu gadu laikā piešķirta tikai deviņos gadījumos, kamēr šajā pašā periodā Satversmes tiesas kolēģijām izskatīšanai nodoti 1321 pieteikumi. Kaut arī ne visiem pieteikumu iesniedzējiem ir tiesības saņemt valsts nodrošināto juridisko palīdzību, rādītāju nesamērība liecina, ka pastāvošais regulējums nespēj pietiekami efektīvi nodrošināt aizsardzību sociāli mazāk aizsargātām personām, kurām juridiskā palīdzība ir būtiska kvalitatīva pieteikuma sagatavošanai. 

Finansējuma nodrošināšana valsts nodrošinātajai juridiskajai palīdzībai Satversmes tiesas procesā.
Ņemot vērā Satversmes tiesas procesuālo un institucionālo specifiku, ir nepieciešams paredzēt papildu finansējumu, lai juridiskā palīdzība tiktu nodrošināta jau konstitucionālās sūdzības sagatavošanas stadijā. 
Problēmas un risinājumi
Problēmas apraksts
Nepieciešams veikt Valsts nodrošinātās juridiskās palīdzības likumā precizējumus attiecībā uz personu, kas vēlas slēgt juridiskās palīdzības līgumu, juridiskās palīdzības sniedzēju līguma darbības laikā izvirzīto kritēriju un nosacījumu pilnveidi, stiprinot nevainojamas reputācijas nozīmi un paaugstinot kvalifikācijas pārbaudes iespējas.
Risinājuma apraksts
Lai pilnveidotu un precizētu Valsts nodrošinātās juridiskās palīdzības likuma regulējumu, likumprojektā tiek veikti šādi būtiski grozījumi un papildinājumi:
1) nepieciešams Valsts nodrošinātās juridiskās palīdzības likuma 29.1 panta otrās daļas 1., 2., 3., 4. vai 5.punktā minētos apstākļus attiecināt uz visām personām, kas vēlas slēgt juridiskās palīdzības līgumu, tātad arī uz advokātiem, biedrībām, izņemot valsts atzītu augstskolu, nevis tikai uz prasībām atbilstošu fizisko personu (juristiem);
2) nevainojamas reputācijas kritēriju iekļaut Valsts nodrošinātās juridiskās palīdzības likuma 30.panta ievaddaļā kā uz visām personām, kas vēlas slēgt juridiskās palīdzības līgumu, attiecināmu;
3) lai būtu iespēja pārbaudīt personas kvalifikāciju, 30.pantā ir noteikts rīcībspējīgas fiziskās personas pienākums iesniegt vismaz divas atsauksmes un informāciju par vestajām lietām, to rezultātu. Minētā informācija ir nepieciešama lai būtu iespēja pārbaudīt personas kvalifikāciju, kas ir par pamatu labvēlīga lēmuma pieņemšanai par juridiskās palīdzības līguma slēgšanu;
4) Tiesu administrācijai ir nosakāmas tiesības pārbaudīt statusu kriminālprocesā visām personām, kas vēlas slēgt juridiskās palīdzības līgumu, tātad arī uz advokātiem, biedrībām, izņemot valsts atzītu augstskolu, kā arī papildināt par ziņām par biedrību administratīvo sodīšanu kā vienu no reputācijas elementiem;
5) nepieciešams veikt precizējumus Valsts nodrošinātās juridiskās palīdzības likuma 31.pantā papildinot ar jaunu normu, kad Tiesu administrācija var iesniegumu par juridiskās palīdzības līguma slēgšanu atstāt bez izskatīšanas. Proti, ja:
*) persona rakstveidā atsauc iesniegumu par juridiskās palīdzības līguma slēgšanu;
*) persona, kas iesniegusi iesniegumu par juridiskās palīdzības līguma slēgšanu, ir mirusi.
6) nepieciešams papildināt Valsts nodrošinātās juridiskās palīdzības likuma 33.panta septītās daļas regulējumu ar atsauci uz likuma 6.pantu. Tas saistīts ar lietām, piemēram, par morālā kaitējuma atlīdzināšanu – ja ir iesniegts iesniegums par juridisko palīdzību, tad Tiesu administrācijai ir tiesības atteikt juridiskās palīdzības sniegšanu, bet, ja sākontēji bija vairāki prasījumi, taču apelācijas tiesvedība tiek ierosināta tikai daļā par morālā kaitējuma atlīdzināšanu, tad šobrīd likums neparedz skaidru regulējumu un likuma 6.panta piemērošana ir interpretācija pie valsts nodrošinātās juridiskās palīdzības sniegšanas pārtraukšanas. Ņemot vērā minēto, ir nepieciešams juridiskās palīdzības sniegšanas pārtraukšanas regulējumu gramatiski sasaistīt ar Valsts nodrošinātās juridiskās palīdzības 6.panta atteikuma pamatiem.
7) nepieciešams precizēt Valsts nodrošinātās juridiskās palīdzības likuma 3.pantā lietoto terminoloģiju ar Sociālo pakalpojumu un sociālās palīdzības likumā lietoto terminoloģiju par to, ka par maznodrošinātu vai trūcīgu atzīst mājsaimniecību.
Lai nodrošinātu 4. punktā noteiktās tiesības Likumprojekta 8. pantā ietvertās Valsts nodrošinātās juridiskās palīdzības likuma 31. panta trešās daļas īstenošanai nepieciešamās ziņas tiks saņemtas no Sodu reģistra. No Sodu reģistra tiks iegūtas ziņas par juridiskās palīdzības sniedzēju un ziņas par personām, kuras vēlas sniegt valsts nodrošināto juridisko palīdzību - izdarītajiem noziedzīgajiem nodarījumiem un izdarītajiem administratīvajiem pārkāpumiem.
Minētās ziņas tiks saņemtas gan pirms juridiskās palīdzības līguma noslēgšanas, gan līguma darbības laikā, nodrošinot, ka  attiecīgā persona atbilst Likumā noteiktajām prasībām.

Problēmas apraksts
Esošais regulējums par valsts nodrošināto juridisko palīdzību Satversmes tiesas procesā ļauj šo palīdzību saņemt tikai pēc lietas ierosināšanas atteikuma, kā rezultātā juridiskās palīdzības pieejamība ir ļoti ierobežota un neatbilst reālajām vajadzībām, īpaši sociāli mazāk aizsargātām personām, kurām nepieciešams atbalsts jau pieteikuma sagatavošanas posmā.
Risinājuma apraksts
Likumprojekts paredz paplašināt valsts nodrošinātas juridiskās palīdzības pieejamību, ietverot iespēju to saņemt jau konstitucionālās sūdzības sagatavošanas stadijā.

Juridiskā palīdzība šajā posmā tiks piešķirta tikai tad, ja persona vienlaikus izpilda visus normā paredzētos nosacījumus, tādējādi nodrošinot, ka valsts resursi tiek izmantoti mērķtiecīgi, atbalstot personas ar reālu un juridiski pamatotu tiesību aizskārumu.

Pirmais nosacījums attiecas uz Satversmes tiesas kompetenci, proti – juridiskā palīdzība ir pieļaujama tikai tad, ja persona vēlas apstrīdēt tiesību normu, kuras izvērtēšana ietilpst Satversmes tiesas kompetencē, kā noteikts Satversmes tiesas likuma 16. pantā. Tādējādi tiek novērsta juridiskās palīdzības sniegšana lietās, kas pēc būtības nav izskatāmas Satversmes tiesā.

Otrais nosacījums izriet no Satversmes tiesas likuma 19.² panta, kurā noteikts, ka konstitucionālo sūdzību var iesniegt tikai tad, ja persona vispirms ir izmantojusi visus vispārējos tiesību aizsardzības līdzekļus (piemēram, ir vērsusies ar sūdzību augstākai institūcijai, iesniegusi prasību tiesā utt.), vai arī ja šādi līdzekļi konkrētajā gadījumā nav paredzēti. Tādējādi tiek nodrošināts, ka Satversmes tiesas kontrole tiek izmantota kā pēdējais līdzeklis, nevis paralēls tiesību aizsardzības mehānisms.

Trešais nosacījums paredz, ka, pieprasot juridisko palīdzību, personai jāspēj sniegt saturiski izsvērts un saprotams pamatojums. Proti, iesniegumā jāizklāsta lietas faktiskie apstākļi un jāpamato, ka ir aizskartas konkrētas Satversmē noteiktās pamattiesības – norādot gan šo tiesību tvērumu, gan aizskāruma esību.

Vienlaikus likumprojekts saglabā jau pastāvošo regulējumu attiecībā uz juridiskās palīdzības pieprasīšanas termiņu – proti, iesniegums par juridiskās palīdzības saņemšanu Satversmes tiesas procesā iesniedzams ne vēlāk kā divus mēnešus pirms konstitucionālās sūdzības iesniegšanai noteiktā termiņa beigām. Šis nosacījums nodrošina pietiekamu laika rezervi juridiskās palīdzības izvērtēšanai un kvalitatīvai pieteikuma sagatavošanai. Tādējādi šī norma vienlaikus stiprina piekļuvi tiesai un nodrošina, ka Satversmes tiesas process kļūst pieejamāks tām personām, kurām tas objektīvi ir nepieciešams, nezaudējot šī mehānisma efektivitāti.
Ja netiek izpildīti visi 9.¹ pantā noteiktie juridiskās palīdzības saņemšanas nosacījumi, juridisko palīdzību var atteikt, pamatojoties uz Likuma 6. panta 18. punktu.
Problēmas apraksts
Ņemot vērā Satversmes tiesas īpašo statusu kā neatkarīgam konstitucionālam orgānam un tās ekskluzīvo funkciju nodrošināt konstitucionālo uzraudzību, pašreiz nav paredzēts pietiekams finansējums juridiskās palīdzības sniegšanai Satversmes tiesas procesā, tostarp sūdzību sagatavošanas stadijā, kas ierobežo pieejamību un efektivitāti.
Risinājuma apraksts
Ņemot vērā, ka Likumprojekts paredz paplašināt valsts nodrošinātas juridiskās palīdzības pieejamību, ietverot iespēju to saņemt jau konstitucionālās sūdzības sagatavošanas stadijā, ir nepieciešams arī nodrošināt papildu finansējumu, lai garantētu kvalitatīvu un pieejamu juridisko atbalstu Satversmes tiesas procesā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Likumprojekts ietekmēs juridiskās palīdzības saņēmējus, jo tas paplašinās iespēju saņemt valsts nodrošināto juridisko palīdzību jau Satversmes tiesas procesa sākumposmā – konstitucionālās sūdzības sagatavošanā, tādējādi uzlabojot piekļuvi tiesiskai aizsardzībai. Tāpat tiks ietekmētas personas, kuras vēlas sniegt juridisko palīdzību – juristi, zvērināti advokāti, zvērināti notāri u.c., jo tiks pilnveidoti kritēriji un nosacījumi līguma slēgšanai, īpaši uzsverot nevainojamas reputācijas nozīmi un paplašinot iespējas izvērtēt juridiskās palīdzības sniedzēju kvalifikāciju.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2025
	Turpmākie trīs gadi (euro)

	
	
	2026
	2027
	2028

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	0
	0
	0
	0
	0

	2.1. valsts pamatbudžets
	0
	0
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Valsts nodrošinātās juridiskās palīdzības Satversmes tiesas procesā īstenošanas pilnveidei papildus nepieciešams finansējums 2026.gadā 90 524 euro, 2027.gadā un turpmāk ik gadu 35 000 euro.

2026. gads – 90 524 euro.
Atlīdzība – 40 790 euro.
Piemaksas 20 % no vidējās mēnešalgas 2291,95 euro, kas ir 458,39 euro sešiem nodarbinātajiem saistībā ar darba apjoma pieaugumu un Valsts nodrošinātās juridiskās palīdzības reģistra izmaiņu pieprasījuma sagatavošanu un uzraudzību 33 004 euro (458,39 euro x 6 nodarbinātie x 12 mēneši) 33 004 euro + VSAOI 7 786 euro.
Preces un pakalpojumi – 49 734 euro, tai skaitā:
1. valsts nodrošinātajai juridiskajai palīdzībai - ievērojot vidējo iesniegumu skaitu gadā, kas tika atzīti par acīmredzami nepiekritīgiem Satversmes tiesai, prognozēts, ka juridiskā konsultācija tiks sniegta 35 personām x 50 euro = 1750 euro un 10 personām to atrašanās vietā x 50 euro x 2 (atlīdzība ir divkāršā apmērā) = 1000 euro, kopā 2750 euro.
Ievērojot vidējo konstitucionālo sūdzību skaitu gadā, atteikumu ierosināt lietu Satversmes tiesā proporciju, pieņemams, ka līdz 34 gadījumos tiktu sniegta juridiskā konsultācija, iepazīstoties ar lietas materiāliem un sagatavojot rakstveida atzinumu par to, ka nav pamata vērsties Satversmes tiesā, 34 x 200 euro = 6800 euro un 5 personām to atrašanās vietā x 200 euro x 2 (atlīdzība ir divkāršā apmērā) = 2000 euro, kopā 8800 euro.
Konstitucionālās sūdzības sagatavošana un palīdzības sniegšana tiesvedībā – 11 x 3000 euro = 33 000 euro.
 Kopā 44 550 euro (2750 + 8800 + 33 000);
2. izmaiņu veikšanai Valsts nodrošinātās juridiskās palīdzības reģistrā - Klientu uzskaite, jauna paziņojuma par sniegto juridisko palīdzību forma, līdz ar to nepieciešamas izmaiņas valsts informācijas sistēmā "Valsts nodrošinātās juridiskās palīdzības reģistrs". Vienas cilvēkstundas izmaksas atbilstoši uzturēšanas līgumam, neieskaitot pievienotās vērtības nodokli – 40 euro. 107,1 cilvēkstunda * 40 euro * 1,21 =5184 euro.

2027. gads un turpmāk ik gadu – 35 000 euro
Preces un pakalpojumi – 35 000 euro
valsts nodrošinātajai juridiskajai palīdzībai – saistībā ar pieteikumiem, kas tiktu atzīti par acīmredzami nepiekritīgiem Satversmes tiesai prognozēts, ka juridiskā konsultācija tiks sniegta 30 personām x 50 euro = 1500 euro un 8 personām to atrašanās vietā x 50 euro x 2 (atlīdzība ir divkāršā apmērā) = 800 euro, kopā 2300 euro.
Ievērojot vidējo konstitucionālo sūdzību skaitu gadā, atteikumu ierosināt lietu Satversmes tiesā proporciju, pieņemams, ka līdz 34 gadījumos tiktu sniegta juridiskā konsultācija, iepazīstoties ar lietas materiāliem un sagatavojot rakstveida atzinumu par to, ka nav pamata vērsties Satversmes tiesā, 34 x 200 euro = 6800 euro un 5 personām to atrašanās vietā x 200 euro x 2 (atlīdzība ir divkāršā apmērā) = 2000 euro, kopā 8800 euro.
Konstitucionālās sūdzības sagatavošana un palīdzības sniegšana tiesvedībā – 8 x 3000 euro = 24 000 euro.
Kopā 35 000 euro (2300 + 8800 + 24 000).
 

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Likumprojekta normu izpildei nepieciešamā finansējuma nodrošināšanai Satversmes tiesa bija iesniegusi priekšlikumu par finansējuma pārdali uz Tieslietu ministrijas budžeta apakšprogrammu 03.01.00 “Tiesu administrēšana” 2026. gadā 45 974 euro un uz Tieslietu ministrijas budžeta apakšprogrammu 03.03.00 Juridiskās palīdzības nodrošināšana 2026. gadā 44 550 euro turpmāk ik gadu 35 000 euro apmērā. Minētais priekšlikums par finansējuma pārdali uz Tieslietu ministrijas budžetu ir iekļauts likumā "Par valsts budžetu 2026. gadam un budžeta ietvaru 2026., 2027. un 2028. gadam", kas ir pieņemts Saeimā 2025.gada 4.decembrī.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2009. gada 22. decembra noteikumi Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību". 
Pamatojums un apraksts
Nepieciešams veikt grozījumus, ietverot jaunu pieprasījuma veidlapu juridiskās palīdzības nodrošināšanai Satversmes tiesas procesā.
Atbildīgā institūcija
Tieslietu ministrija
4.1.2. Ministru kabineta 2018. gada 18. decembra noteikumi Nr. 811 "Noteikumi par personas īpašuma stāvokļa un ienākumu līmeņa atbilstību valsts nodrošinātās juridiskās palīdzības piešķiršanai un pieprasījuma veidlapas paraugu".
Pamatojums un apraksts
Nepieciešams veikt grozījumus saistībā ar tjuridiskās palīdzības nodrošināšanu Satversmes tiesas procesā.
Atbildīgā institūcija
Tieslietu ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Tiesu administrācija
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/180f3a9e-4e22-4ce0-a883-dee559d71e02
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Tiesu administrācija
Satversmes tiesa
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

